Kosighẹ oḍighi oḍighi awe bumatuạn phọ otoomaạm olhọgh otu. Olhọgh otu dị kamiigh, ewạ mọ yira omhaạr oḍighinhom araraạr arukumuan phọ agey. Kụ iḍighi kụ ekạr rewạ dị yira komaạr ilọ oḍighinhom ekpanhạ iyaạr arukumuan phọ ayira, Ekpo-Onhụ phọ Enaạn. (2Tim 2:15) Rewạ kẹn ni dị yira komaạr osighẹ oḍighinhom inhọn arinyạ r'asividio phọ edi bọ Igbe Araraạr Osighẹ Otughemhiọm Mọ Ayira—kụ ogbon oḍighi awe bumatuạn. *
Nạ kamaạr ika oḍighinhom araraạr phọ edi bọ siphẹ Igbe Araraạr Osighẹ Otughemhiọm mọ ayira? (1) Ḅenhị opọ rapogh bọ ekpịgh arukumuan erugh phọ anyinha alhoghonhaạn nyinhạ ḍighaạgh, (2) telhean r'onyọ okaaphọm dị asilor obobọ okọy eten (3) gbor ghan aḍighinhom. Emhaạr phọ anạ rebụgh ilọ oḍighinhom arinyạ r'asividio phọ, bịn nạ kamoọgh ni iboom ibo esi oḍighi oḍighi awe bumatuạn phọ rakị bọ ni ghisigh.
ASIMAGAZIN
ASIBROSỌ
ARINYẠ
ASITRẠKT
ASIVIDIO
AḌINYẠ AḌIMHẠGH
ASIKONTẠT KAẠD
^ par. 3 Arinyạ dị nạ ka/miịn siphẹ Igbe Araraạr Osighẹ Otughemhiọm Mọ Ayira pọ idị otuạn buniin awe bịn kụ omiteom. Kotue ni osighẹ ipẹ phọ oḍighinhom mem lọ ewạ.